Temeljem članka 20. stavka 4. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08., 61/11, 04/18, 112/19), Povjerenstvo za provedbu javnog natječaja u postupku imenovanja pročelnika Jedinstvenog upravnog odjela Općine Bizovac podnosi općinskom načelniku

**IZVJEŠĆE O**

**PROVEDENOM POSTUPKU JAVNOG NATJEČAJA**

**ZA IMENOVANJE PROČELNIKA**

**S RANG-LISTOM KANDIDATA**

1. Općinski načelnik Općine Bizovac donio je Odluku o raspisivanju javnog natječaja i imenovanju Povjerenstva za provedbu javnog natječaja, KLASA: 112-02/21-01/1; URBROJ: 2185/03-21-02, od 7. travnja 2021.
2. Javni natječaj za imenovanje pročelnika Jedinstvenog upravnog odjela Općine Bizovac objavljen je u „Narodnim novinama“, broj 28/2021, 19. ožujka 2021. godine, na službenim stranicama zavoda za zapošljavanje, Internet stranici Općine Bizovac i oglasnoj ploči Jedinstvenog upravnog odjela. Posljednji dan za podnošenje prijava bio je 3. travnja 2021. (petak). Na službenoj mrežnoj stranici objavljeni su podaci propisani u članku 19. Zakona o službenicima i namještenicima u lokalnoj i područnoj (regionalnoj) samoupravi.
3. Na javni natječaj za imenovanje pročelnika pristiglo je devet (9) prijava.
4. Povjerenstvo je utvrdilo da je pristiglo sedam (7) pravodobnih i potpunih prijava te sastavilo listu kandidata, koji ispunjavaju formalne uvjete iz natječaja i koji su time ostvarili pravo na pristup prethodnoj provjeri znanja i sposobnosti kandidata:
5. Denis Cvetković, Bizovac, Ulica dr. Franje Tuđmana 8
6. Lidija Čehić, Petrijevci, Matije Gupca 32
7. Kristina Jozić, Belišće, Stanka Vraza 17
8. Romana Kranjčević, Bizovac, Braće Radić 5
9. Dejan Neff, Petrijevci, Matije Gupca 24
10. Mirjana Pejić, Osijek, Strosmayerova 168,
11. Mirela Zimmerman Markota, Valpovo, K. P. Krešimira IV, 7A

Lista kandidata je sastavljena po abecednom redu prezimena.

Dana 12. ožujka 2021., putem službene mrežne stranice: www.općina bizovac.hr i oglasne ploče Općine Bizovac, navedeni kandidati pozvani su na pisano testiranje i provjeru sposobnosti.

1. Povjerenstvo je utvrdilo da Darija Vodanović ne ispunjava formalne uvjete natječaja, jer joj je prijava nepotpuna, budući nije dostavila:

* zamolbu
* životopis
* vlastoručno potpisanu izjavu kandidata o nepostojanju zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
* odgovarajuću diplomu, svjedodžbu, certifikat (preslika) ili vlastoručno potpisanu izjavu o poznavanju rada na računalu,

1. Povjerenstvo je utvrdilo da Tea Stanić ne ispunjava uvjete natječaja te se ne smatra kandidatom prijavljenim na javni natječaj, a sve u skladu s člankom 21. Zakona o službenicima i namještenicima u lokalnoj i područnoj (regionalnoj) samoupravi. Naime, Tea Stanić ne ispunjava traženi posebni uvjet, jer je po struci sveučilišna prvostupnica. Jedan od traženih posebnih uvjeta bio je:
   * magistar struke ili stručni specijalist pravnog smjera koji ima najmanje jednu godinu radnog iskustva na odgovarajućim poslovima i ispunjava ostale uvjete za imenovanje
   * **sveučilišni prvostupnik** struke odnosno stručni prvostupnik struke upravno-pravnog smjera koji ima najmanje pet godina radnog iskustva na odgovarajućim poslovima i ispunjava ostale uvjete za imenovanje (**može se imenovati na radno mjesto pročelnika Jedinstvenog upravnog odjela ako se na javni natječaj ne javi osoba koja ispunjava propisani uvjet stupnja obrazovanja**). Budući da se na javni natječaj javilo više osoba koje imaju traženi stupanj obrazovanja (magistar struke) Tea Stanić ne ispunjava uvjete natječaja.
2. Pisano testiranje održano je 16. travnja 2021. u vijećnici Općine Bizovac. Kandidatkinje Lidija Čehić, Mirjana Pejić i Mirela Zimmerman Markota nisu pristupile prethodnoj provjeri znanja, te se sukladno članku 22. stavku 2. Zakona o službenicima i namještenicima u lokalnoj i područnoj (regionalnoj) samoupravi smatra da su iste povukle svoju prijavu na natječaj. Ostali kandidati su pristupili pisanom testiranju znanja.

Ostvareni rezultati:

1. Romana Kranjčević – 20 bodova

2. Denis Cvetković – 8 bodova

3. Dejan Neff – 5 bodova

4. Kristina Jozić – 3 boda

Kandidatkinja pod rednim brojem 1. ostvarila je pravo na intervju, dok kandidati pod rednim brojem 2,3 i 4. nisu ostvarili pravo na pristup intervjuu, budući da su na pisanom testiranju postigli manje od 50% bodova.

1. Dana 21. travnja 2021. proveden je intervju s kandidatkinjom Romanom Kranjčević.
2. U skladu sa člankom 22. i 23. Zakona o službenicima i namještenicima u lokalnoj i područnoj (regionalnoj) samoupravi, Povjerenstvo utvrđuje rang listu kandidata:
3. Romana Kranjčević
4. Slijedom naprijed navedenog, **Povjerenstvo predlaže općinskom načelniku donijeti rješenje o imenovanju pročelnice Jedinstvenog upravnog odjela, kojim se Romana Kranjčević imenuje pročelnicom.** Prije donošenja rješenja o imenovanju, izabrana kandidatkinja dužna je dostaviti dokaz o zdravstvenoj sposobnosti za obavljanje poslova radnog mjesta na koje se prima, izdan od ovlaštenog specijalista medicine rada.
5. Rješenje o imenovanju pročelnice obvezno se ima dostaviti svim kandidatima prijavljenim na javni natječaj (osim osobi koja se ne smatra kandidatom).

Povjerenstvo za provođenje natječaja